钦定古今图书集成/明伦汇编/氏族典/第429卷 > 赵上交
## 钦定古今图书集成/明伦汇编/氏族典/第429卷 > 赵上交

按《宋史赵上交传》：“上交，涿州范阳人。本名远，避汉祖
讳，以字称。祖光邺，鄂州录事参军。父简章，涿州司马。
上交美风仪，善谈论，南游洛阳，与中官马绍宏善。绍
宏领制置大使，表为判官。秦王从荣开府，以上交为
虞部员外郎。从荣不遵礼法，好昵群小，上交从容言之，从荣怒，出之。从荣及祸，僚属皆坐斥，上交由是知”
名。晋初，召为左司郎中，历拜御史中丞，弹举无所阿
避。周广顺初，拜礼部侍郎。显德二年，拜吏部侍郎。多
请告不朝，时出游别墅，免官。宋初，起为尚书右丞，建
隆二年卒。